बोलीं- लगता है सब जल गया है, कोई पहचानेगा नहीं
Neena Gupta shares her shooting video from the set of Panchayat एक्ट्रेस ने अपने सोशल मीडिया अकाउंट पर एक वीडियो शेयर किया है, जिसमें वह भीषण गर्मी में शूटिंग करती हुई नजर आईं।
नीना गुप्ता इन दिनों अपनी अपकमिंग सीरीज पंचायत 3 की शूटिंग में बिजी हैं। इसी बीच एक्ट्रेस ने अपने सोशल मीडिया अकाउंट पर एक वीडियो शेयर किया है, जिसमें वह भीषण गर्मी में शूटिंग करती हुई नजर आईं।
बोलीं- सब जल गया है
वीडियो में नीना सेट पर नजर आ रही हैं। उन्होंने पिंक साड़ी पहनी हुई हैं। वीडियो में नीना कहती हैं, 40 डिग्री है, बहुत गर्म है। छाता ऊपर से निकल जाता है, लगता है सब जल गया। मैं बॉम्बे आउंगी तो कोई पहचानेगा नहीं। पर कोई बात नहीं एक्टिंग तो करनी ही है। इस वीडियो को शेयर करते हुए नीना ने कैप्शन में लिखा, 'एक एक्टर की धूप कथा'।
वीडियो देख फैंस ने की तारीफ 
नीना के इस वीडियो को देखने के बाद फैंस उनकी जमकर तारीफ कर रहे हैं। वीडियो पर एक यूजर ने कमेंट कर लिखा, 'मैम हम सब आपको बहुत पसंद करते हैं..इतना करलो हमारे लिए। पंचायत 3 का इंतजार है सबको'। दूसरे यूजर ने लिखा, 'वाह पंचायत की शूटिंग, इंतजार नहीं कर सकता'। तो वही तीसरे ने लिखा, 'लव यू नीनाजी'।
बता दें, पंचायत का पहला और दूसरा पार्ट रिलीज हो चुका है, जिसे दर्शकों से बेशुमार प्यार मिला है। इस सीरीज में नीना गुप्ता ने प्रधान की पत्नी का किरदार निभाया था। इस वेब सीरीज को चन्दन कुमार ने लिखा है। सीरीज में जितेंद्र कुमार, नीना गुप्ता, चंदन रॉय, रघुबीर यादव हैं। अब फैंस सीरीज के तीसरे पार्ट का बेसब्री से इंतजार कर रहे हैं।